Siden de rødgrønne overtok makten har det blitt stengt én offentlig grunnskole hver åttende dag.

Av Yvonne Fondenes, Chris Ronald Hermansen og Ida Falch-Olsen

Til sammen har det siden 2005 blitt lagt ned 421 offentlige grunnskoler i Norge. Samtidig har det kun blitt opprettet 66 nye.

Det betyr at vi i dag har 355 færre offentlige grunnskoler i Norge enn i dag.

Det viser tall fra Utdanningsdirektoratet.

I snitt betyr dette at en skole har blitt stengt hver åttende dag siden de rødgrønne tok over makten.

I løpet av de ti siste årene har det blitt elleve prosent færre skoler samtidig som det totale antall elever på hver skole har økt.

LES OGSÅ: Jens og Erna i karakterkrangel

Se hva kunnskapsminister Kristin Halvorsen sier om skolenedleggelsene:

Erstattes av privatskoler

– Halvparten av disse skolene har 34 eller færre elever, sier kunnskapsminister Kristin Halvorsen (SV) om de nedlagte grunnskolene til TV 2.

Hun uttaler at hvis skolene blir for små kan det bli for lite blant elevene og vanskelig å finne venner.

– Og det kan bli for lite miljø blant lærerne slik at det skaper faglige utfordringer for å holde en god skole, sier Halvorsen.

Under den rødgrønne regjeringen har det samtidig kommet 38 flere private grunnskoler i landet.

Foreldrene starter skoler for å gi barna en skole i nærområdet, men dagens regjering krever at alle privatskoler tilbyr alternativ pedagogikk.

– Det er fordi at vi ikke ønsker at man skal kunne få fritt fram for oppretting av private skoler, som tilbyr nøyaktig det samme som de offentlige skolene og som kan utkonkurrere de kommunale, sier kunnskapsminister Kristin Halvorsen (SV) til TV 2.

LES OGSÅ: Rødgrønn strid om skoler

Har du informasjon eller innspill til denne saken? Tips oss på 02255 eller på tips@tv2.no

Kritiserer Høyres skolepolitikk

FORSKJELL: Hvis Høyre overtar makten vil den viktigste forskjellen være at andre friskoler enn religiøse og de med alternativ pedagogikk kan få åpne, mener Jan Tore Sanner i Høyre. (Foto: TV 2)

Ifølge statistikken fra Utdanningsdirektoratet tyder det på at mange av de private skolene ser dagens lys fordi offentlige skoler blir lagt ned.

Likevel har Arbeiderpartiet kritisert Høyre for å ville svekke den offentlige skolen ved å åpne for flere privatskoler.

– Den viktigste forskjellen er at vi vil åpne for andre friskoler enn religiøse og de med alternativ pedagogikk, sier Jan Tore Sanner i Høyre.

Ifølge ham betyr det at hvis du ønsker å opprette et realfagsgymnas, så må du ikke kalle det et kristent realfagsgymnas med steinerpedagogikk.

– Det er den viktigste forskjellen, for vi mener også at det skal være begrensninger i etablering dersom nye friskoler truer eksistensen til offentlige skoler.

Har du informasjon eller innspill til denne saken? Tips oss på 02255 eller på tips@tv2.no

LES OGSÅ: Tror på borgerlig skolepolitikk

På Osterøy utenfor Bergen er halvparten av skolene lagt ned i løpet av sommerferien. Det finner ikke foreldrene seg i.

Se hvordan de løser situasjonen i videoen under: